Antti Niemi búinn að skrifa undir samning við Fulham
Markvörðurinn, Antti Niemi hefur skrifað undir tveggja og hálfs árs samning við enska úrvalsdeildarliðið Fulham en Fulham þarf að greiða Southampton um eina milljón punda fyrir hann. Niemi, sem er 33 ára gamall finnskur landsliðsmaður, var keyptur til Southampton frá skoska liðinu Hearts árið 2002 fyrir tvær milljónir punda en hann spilaði 123 leiki með Southampton. Niemi mun líklega vera í byrjunarliði Fulham gegn Newcastle á laugardaginn.
"Antti Niemi hefur fyrir löngu síðan sannað að hann er mjög góður markvörður og hann mun styrkja Fulham," sagði Chris Coleman, knattspyrnustjóri Fulham.
"Ég hlakka til þess að spila aftur í ensku úrvalsdeildinni. Fulham er mjög gott félag og ég mun njóta lífsins hjá liðinu. Ég er samt leiður yfir því að þurfa að yfirgefa Southampton. Ég átti frábær ár hjá félaginu en það var vissulega leiðinlegt að falla úr ensku úrvalsdeildinni á síðasta tímabili. Ég kveð Southampton í góðu og ég vona að liðinu gangi vel í 1. deildinni," sagði Antti Niemi.
Sjá einnig enski.is
Markvörðurinn, Antti Niemi hefur skrifað undir tveggja og hálfs árs samning við enska úrvalsdeildarliðið Fulham.
Fulham þarf að greiða Southampton um eina milljón punda fyrir hann.
Hann spilaði 123 leiki með Southampton.
Niemi mun líklega vera í byrjunarliði Fulham gegn Newcastle á laugardaginn.